Godsets gullhelter uenige i feriekritikken
Blant annet synes de tidligere Rosenborg-profilene Bent Skammelsrud og Roar Strand at ferie fra midten av november til starten av januar hørtes lenge ut.Midtbanestrategen er riktignok i full fotballtrening, uansett - siden han er på plass i Danmark for å spille A-landskamp fredag kveld. - Jeg skjønner ikke reaksjonen til de som har vært ute og kritisert det, melder Johansen.Lagkamerat Ola Kamara (24) er også i Herning med «Høgmos». - Vi har hatt det sånn hele tiden. Så det har vært en gullformel, det. Det har fungert før og fungerer nå. Og det er ikke slik at du kommer tilbake i januar uten å ha trent. Jeg vet at jeg skal trene to-tre ganger daglig gjennom min ferie. Jeg kommer topptrent tilbake, forsikrer Kamara. Hvor han kommer topptrent tilbake i januar, er foreløpig usikkert. Låneavtalen med Strømsgodset fra østerrikske Ried går ut. Men spissen, som i praksis sikret gullet på egenhånd med to scoringer og én målgivende i siste serierunde, returnerer ikke til Bundesligaklubben fra Østerrike. Overfor VG innrømmer at han det er vanskelig å se for seg å spille der fra januar. - Så du tviler på at det blir Ried? - Det blir nok ikke Ried, svarer Kamara, som sier han ikke har hatt noe dialog med klubben som eier ham.Etter siste serierunde mot Haugesund, der spissen dominerte og scoret seriemål 11 og 12 på 14 kamper, ga Strømsgodset-trener Ronny Deila uttrykk for at Kamara burde bli i Godset en stund til. - Nå vet man ikke hva som skjer med Ronny, heller, smiler 24-åringen. - Jeg tror nok jeg presterte godt nok til at Strømsgodset har lyst på meg... Men jeg har ikke fått noe konkret fra noen, sier Ola Kamara - som melder at i midten av desember bør han begynne å tenke på veien videre.
Ikke alle forstår hvorfor Strømsgodset tar nesten to måneder fri etter seriemesterskapet. Men Ola Kamara (24) kaller det en gullformel.